Բուխարա

**Բուխարա** (), Կենտրոնական Ասիայի ամենահին քաղաքներից մեկը, Ուզբեկստանի Բուխարայի մարզի վարչական կենտրոնը։ Բուխարան գտնվում է Ուզբեկստանի հարավարևմտյան մասում։ Քաղաքի տարածքում մշակութային-հնագիտական շերտը կազմում է ավելի քան 20 մ։ Այսպիսի խորությունից հնէաբանները գտել են բնակելի և հասարակական կառույցների մնացորդներ, սպասք, մետաղադրամներ, աշխատանքի գործիքներ, որոնք թվագրվում են մ.թ.ա. 4-րդ դարով։ Բուխարան քաղաք-թանգարան է, ավելի քան 140 պատմամշակութային կառույցներով։ Իր բնակչության թվով Բուխարան Ուզբեկստանի հինգերորդ մեծ քաղաքն է։ 2014 թվականի ապրիլի 24-ի տվյալներով քաղաքի բնակչությունը կազմում է 272,710 մարդ։ Քաղաքը տեղակայված է Մետաքսի ճանապարհի և այդ իսկ պատճառով էլ ժամանակին այն խոշոր առևտրային քաղաք է եղել։

## Անվանումը
19-20-րդ դարերի անգլիական գրականության մեջ հանդիպում է *Բուխորո* տարբերակը կամ *Բուհե/Պուհե*（捕喝）տարբերակը չինարենում։
Համաձայն Encyclopædia Iranica-ի Բուխարա անվանումը հավանաբար վերցվել է սոգդիանական *բուխարակ* ("Լավ ճակատագրի վայր"), որն էլ իր հերթին վերցվել է սանսկրիտի *վիհարա* բառից, որը նշանակում է բուդդայական տաճարներ։ Հնագույն ժամանակներում Բուխարան, լինելով Մետաքսի ճանապարհի վրա, եղել է խոշոր բուդդայական կենտրոն։

Մուհամմեդ իբն Ջաֆար Նարշակին իր *Բուխարայի պատմություն* աշխատության մեջ նշում է՝ 
Սկսած միջին դարերից, քաղաքը հայտնի է *Բուհարա* անունով/ بخارا արաբական և պարսկական աղբյուրներում։ Ժամանակակից ուզբեկերենում արտասանվում է *Բուխորո*։

## Տրանսպորտ
thumb|150px|Բուխարայի գնացքի կայարանը
Բուխարայի օդանավակայանը իրականացնում է ամենօրյա չվերթներ դեպի Ռուսաստան և Ուզբեկստանի այլ քաղաքներ։ M37 մայրուղին միացնում է քաղաքը Թուրքմենստանի խոշոր քաղաքներին, ներառյալ նաև Աշխաբադը։ Բուխարան նաև երկաթուղային կապով կապված է Ուզբեկստանի այլ քաղաքների հետ։

= Դեմոգրաֆիա =
thumb|left|upright.0|Ուզբեկստան, Բուխարա, համեմունքների և մետաքսի տոնակատարություն
Համաձայն պաշտոնական տվյալների՝ քաղաքի բնակչության մեծամասնությունը (82%) կազմում են ուզբեկները, 6%` ռուսները, 4%` պարսիկները, 3%՝ թաթարները, 1%՝ կորեացիները, 1%՝ թուրքմենները, 1%՝ ուկրաինացիները, 2%՝ այլ ազգերի ներկայացուցիչներ։ Մինչդեռ, ուզբեկական պաշտոնական տվյալները շատ հաճախ քննադատվում են արևմտյան տեսաբանների կողմից, որոնք նշում են, որ Բուխարայի բնակչության մեծամասնությունը կազմում են պարսկախոս տաջիկները՝ էթնիկ ուզբեկների հետ, որոնք հանդիսանում են աճող փոքրամասնություն։
## Քույր քաղաքներ
*  Նիսա, Թուրքմենստան
*  Կոնյե Ուրգենչ, Թուրքմենստան
*  Մերվ, Թուրքմենստան
*  Գոնուր տեպե, Թուրքմենստան
*  Սամարղանդ, Ուզբեկստան
*  Դուշանբե, Տաջիկստան
*  Խուդջանդ, Տաջիկստան
*  Համադան, Իրան
*  Նիշապուր, Իրան
*  Բալխ, Աֆղանստան
*  Սանտա Ֆե, ԱՄՆ

## Պատկերասրահ

File:Prokudin-Gorskii-16.jpg|Արագիլի բույնը պալատի պատին, 1915 թ-ից առաջ
File:bukhara16.jpg|Թագի Զարգարոն առևտրական տունը, 16-րդ դարի կառույց
File:Tchachmaï Ayub et le mémorial Al-Boukhari (Boukhara, Ouzbékistan) (5719466823).jpg|Ալ Բուխարի հուշարձանը
File:Boukhara 1420a.jpg|Բուխարա 2009
File:Boukhara 1832a.jpg|Բուխարա 2009

## Ծանոթագրություններ

## Արտաքին հղումներ
* Forbes, Andrew, & Henley, David: *[http://www.cpamedia.com/article.php?pg=archive&acid=120613150427&aiid=120613151433 Timur's Legacy: The Architecture of Bukhara and Samarkand]* (CPA Media).
* UNESCO World Heritage list: Historic Centre of Bukhara
* Audio interview with Bukhara resident about life in Bukhara 

Կատեգորիա:Մետաքսի ճանապարհի բնակավայրեր
Կատեգորիա:Ուզբեկստանի քաղաքներ